Diari Oficial de la Generalitat Valenciana


Sumari del DOGV 131, del 17-11-1983 (1983/802488)

DECRET 128/1983, de 24 d'octubre de 1983, del Consell de la Generalitat Valenciana, pel qual es regula la situació del personal d'Administració Local que presta serveis actualment a la Generalitat Valenciana.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/10/24/128/dof/vci/html**

### Dades del document

Número de DOGV
:   131

Data del DOGV
:   17-11-1983

Secció del DOGV
:   DISPOSICIONS GENERALS

Número del document
:   1983/802488


Data del document
:   24-10-1983

Organisme emissor
:   Presidència de la Generalitat

Tipus de document
:   Decret

Decret 128/1983, de 24 d'octubre de 1983, del Consell de la Generalitat Valenciana, pel qual es regula la situació del personal d'Administració Local que presta serveis actualment a la Generalitat Valenciana.  
En el desenvolupament que dugué a la constitució de la Comunitat Valenciana, el 1.r de juliol de 1982, i en el procés posterior de consolidació, hi han intervingut nombrosos factors i elements la contribució dels quals fou i continua sent decisiva.   
Entre aquests, és de summa importància el paper que despleguen les persones que presten serveis a la Comunitat, i entre aquestes tenen un lloc molt important els funcionaris d'Administració Local, que aporten llur treball, coneixement i experiència a la Generalitat Valenciana en règim de Comissió de Serveis.   
Sent principis bàsics de l'actuació del Govern de la Generalitat Valenciana l'establiment d'una funció pública unitària, amb un règim òrganitzatiu peculiar, flexible i adient amb cada circumstància de lloc i de temps, a les necessitats públiques sentides pel col·lectiu ciutadà, amb independència de l'origen i procedència i, dins d'un marc de permeabilitat, respecte a tots els funcionaris al servei de qualsevol institució pública al nostre territori, cal aplicar solució a la situació d'aquest personal en aquests termes, equiparant règims jurídics i integrant aquest personal al servei del Consell.   
L'Estatut d'Autonomia de la Comunitat Valenciana, en concret l'article 32 i la disposició transitòria 4.ª, paràgraf 5, pels quals el Consell pot crear i establir les normes de la Funció Pública, permet el desenvolupament d'aquestes mesures dins del marc estatutari.   
Les mesures que s'estableixen són, en suma, l?aplicació de normes ja existents adaptades a aquesta peculiar situació, clarificant així el règim jurídic; equiparant la situació a la dels funcionaris provinents de l'Administració de l'Estat, tant en allò que fa referència a la dependència de la Generalitat com a la relació amb les Corporacions de procedència.   
En atenció a aquests motius, prèvia deliberació del Consell de la Generalitat Valenciana, en sessió de 24 d'octubre de 1983,   
DECRETE:   
Article primer  
Els funcionaris d'Administració Local que estiguen prestant serveis en la Generalitat Valenciana en el moment de la publicació d'aquest Decret, en règim de Comissió de Serveis, formalitzats els tràmits previstos en l'article 7.é d'aquest Decret, passaran a dependre d'aquesta i s'integraran plenament en l'òrganització com a personal propi de la Generalitat.   
Article segon  
Aquests funcionaris quedaran en situació de supernumeraris en les Corporacions d'origen, en les condiciones i termes establerts per als funcionaris de l'Administració Civil de l'Estat transferits a la Generalitat Valenciana, assenyalats en l'article 11.1 del Reial Decret 4.015/82, de 29 de desembre, i se'ls hi reservarà durant un any les places que ocupaven, segons que preveu l'article 1 del Reial Decret 1.942/79, d'1 de juny.   
Article tercer  
Els drets i deures d'aquests funcionaris en la Generalitat seran idèntics que els dels altres funcionaris que hi presten serveis, independentment de la forma d'accés, i en especial els relacionats amb la provisió de llocs de treball d'acord amb el procediment a l'efecte.   
Article quart  
El règim jurídic aplicable a aquests funcionaris serà el dels de l'Administració Civil de l'Estat, mentre la Generalitat desplega normes pròpies sobre Funció Pública.   
Article cinqué  
La Generalitat Valenciana se subrogarà en els contractes del personal vinculat a les Corporacions Locals en règim administratiu o laboral que estiguen prestant-hi serveis en condicions anàlegues a les dels funcionaris a què fa referència aquest Decret, i se'ls hi respecfaran els drets que els corresponguen en el moment de la subrogació, manteniment del règim de Seguretat Social i igualtat en condicions amb els altres contractes propis de la Generalitat, ben entés que no hi ha hagut cap interrupció ni modificació en la relació contractual.   
Article sisé  
1. Les retribucions corresponents al personal provinent de les Diputacions Provincials seran assumides i satisfetes per la Generalitat Valenciana en els termes següents:   
a) En tot cas, aquelles diferències retributives que deriven de la provisió de llocs de treball dotats amb una retribució específica per direcció, dedicació, exclusivitat, etc., determinades d'acord amb la taula de retribucions vigents a la Generalitat Valenciana.   
b) El conjunt de totes les retribucions i les obligacions en matèria de seguretat i assistències socials, MUNPAL i assistència sanitària, seran assumides i satisfetes per la Generalitat en la mesura que ho permeten les disponibilitats pressupostàries, en el termini màxim d'un any, al final del qual l'assumpció haurà de ser total.   
2. Als qui vinguen de Corporacions Locals altres que les Diputacions Provincials, els serà d'aplicació el contingut de l'article 3.r del Reial Decret 1.942/79, d?1 de juny.   
Article seté  
Els funcionaris i el personal contractat afectats per aquesta disposició hauran de formalitzar, en el termini d'un mes, llur opció d'acollir-s?hi, i la Generalitat podrà, a través de la Direcció General de la Funció Pública i previ informe de la Conselleria on exerceix la prestació de serveis, acceptar-la o no. Transcorregut aquest termini sense haver optat per la integració a la Generalitat, o cas de no haver estat admesa l'opció, continuaran en Comissió de Serveis fins que acabe aquesta, i es reintegraran a la Corporació d'origen.DISPOSICIONS ADDICIONALS  
Primera  
Tots els funcionaris i el personal contractat afectats per aquest Decret percebran les retribucions de la Tresoreria General de la Conselleria d'Economia i Hisenda. En el cas que els funcionaris vinguen de Corporacions Provincials, aquestes hauran d'ingressar a partir de l?1 de gener de 1984 les quantitats corresponents a l'import dels havers, en la forma que siga convinguda entre la Generalitat Valenciana i les Diputacions.   
Segona  
La Conselleria d'Economia i Hisenda comunicarà a les Corporacions Provincials corresponents les quantitats a disminuir en les aportacions segons es produesca l'aplicació del que preveu l'article seté, apartat b).   
DISPOSICIO FINAL  
Aquest Decret entrarà en vigor l'endemà de la publicació al Diari Oficial de la Generalitat Valenciana.   
València, a 24 d'octubre de 1983.   
El President de la Generalitat,  
JOAN LERMA I BLASCO  
El Conseller de la Presidència,  
RAFAEL BLASCO I CASTANY


Còpia Permalink ELI